PISA studyes

Ia PISA studyes (Englisch : ''Programme for International Student Assessment'', Franceois : ''Programme International pour le Suivi des Acquis des élèves'') bihnti tyict ielg penkt yar, in ia 34 Memberstats ios Organisation om Economic Cooperation ed Antslehnken (OECA) tem quem in sem partnerlands, in un panel em penkdemats.
Ir objective est vehrte id acquisition, ab i almens gwehmend prosch id termin iren wajib scolyars, iom gnohsas ed competencen (sagvens...) qua sessient lasim in ir cadadien kay facilerihes iro professional insertion kam ir civactivitats. Ta soks permitte im deciders compare ia resultats de acquisition iom gnohsas ed competencen im almens, bespehcend-ye ira respective talimatsconditions, ed yinjier bestehme cifferziels yeji ia siyassas ed praxis enovert in alya lands. 
left|thumb 
Kay tyices ta soks, i almens subeihnt, via un questionar, testa de leisen, mathematique ed sciences. 
Ir objective est minter kehnse id maestria in ia scolprogrammes quem vehrte id aptitude im almens ad nudes ed bilhassa applie ad real gwit situations, besonters in ta qua ne sont familiar, kweter au ne in sibia con scol, ia gnohsas acquisiht unte ir scolyars. Parallel-ye, bihnt kathalika analyset ed vohrt ia factors, besonters social-economic, qua conditione ia performances im almens tem quem ir talimatpotential unte ir hol jumiung.